วราวุธ เจนธนากุล

วราวุธ เจนธนากุล  เกิดเมื่อวันที่ 28 สิงหาคม พ.ศ. 2519 ปัจจุบันเป็นประธานบริษัท เซ้นส์ เอนเตอร์เทนเมนท์ จำกัด และเป็นผู้ดำเนินรายการที่บริษัทของตนผลิตจำนวน 3 รายการ

ประวัติ 
วราวุธ เกิดเมื่อวันที่ 28 สิงหาคม พ.ศ. 2519 มีพี่น้อง 3 คน มีบิดาคือวรวิทย์ เจนธนากุล และมารดาคือมาลี เจนธนากุล

การศึกษา 
วราวุธ จบการศึกษาระดับมัธยมศึกษาตอนต้นจากโรงเรียนอัสสัมชัญ ระดับมัธยมศึกษาตอนปลายจากโรงเรียนเตรียมอุดมศึกษา ระดับปริญญาตรีจากคณะพาณิชยศาสตร์และการบัญชี มหาวิทยาลัยธรรมศาสตร์ เอกการเงินการธนาคาร และปริญญาโทบริหารธุรกิจ Kellogg School of Management, มหาวิทยาลัยนอร์ทเวสเทิร์น รัฐอิลลินอย สหรัฐอเมริกา เอกการเงิน, การตลาด และการวางแผนการจัดการและกลยุทธ์

การทำงาน 
หลังจากที่วราวุธจบการศึกษาระดับปริญญาตรีจากมหาวิทยาลัยธรรมศาสตร์แล้ว วราวุธได้เริ่มทำงานในฐานะนักวิเคราะห์การเงินที่ บริษัท ฟอร์ด โอเปอเรชั่นส์ (ประเทศไทย) จำกัด ตั้งแต่ช่วงปี พ.ศ. 2541 - 2542 ก่อนจะเปลี่ยนมาทำงานเป็นนักวิเคราะห์แผนกการลงทุนการธนาคาร Investment Banking Division ในบริษัท หลักทรัพย์ เมอร์ริล ลินช์ ภัทร จำกัด ตั้งแต่ พ.ศ. 2542 - 2547 จนเลื่อนตำแหน่งเป็นผู้จัดการฝ่ายตราสารหนี้ Debt Trading Division บริษัท หลักทรัพย์ เมอร์ริล ลินช์ ภัทร จำกัด ในปี พ.ศ. 2547 และหลังจากนั้นได้ไปเรียนต่อปริญญาโทที่สหรัฐ ปัจจุบัน ดำรงตำแหน่งประธานกรรมการ บริษัท เซ้นส์ เอนเตอร์เทนเมนท์ จำกัด

ก่อตั้ง เซ้นส์ เอนเตอร์เทนเมนท์ 
ปี พ.ศ. 2553 วราวุธก่อตั้ง บริษัท เซ้นส์ เอนเตอร์เทนเมนท์ จำกัด (Zense Entertainment) ร่วมกับ รุ่งธรรม พุ่มสีนิล โดย รายการ ศึกน้ำผึ้งพระจันทร์ คือรายการแรกที่ เซ้นส์ ผลิต โดยในรายการจะมีช่วงเรียลลิตี้ will you marry me หรือ แต่งงานกันเถอะ ซึ่งได้รับความสนใจอย่างมาก และอีก 2 รายการต่อมา คือ 5 มหานิยม และ เกมเนรมิต ซึ่งทั้งหมดออกอากาศทางสถานีวิทยุโทรทัศน์กองทัพบกช่อง 5 จนถึงปี 2558 บริษัทได้ผลิตรายการรวมแล้วกว่า 20 รายการ นอกจากนี้ยังมีรายการ ฟอร์แมท (Format) ที่ซื้อลิขสิทธิ์จากต่างประเทศมาผลิตและสร้างสรรค์ให้ผู้ชมได้มีทางเลือกในการรับชมรายการ

ผลงานพิธีกรรายการ 
รายการที่เป็นพิธีกรอยู่ในปัจจุบัน
 3 กันยายน 2565 - ปัจจุบัน พิธีกรรายการ “รู้หน้า ไม่รู้ใคร Who's That ?” ออกอากาศทุกวันเสาร์ เวลา 18:20 - 19:50 น. ทางช่อง 3 เอชดี

 รายการที่เคยเป็นพิธีกรและยุติการออกอากาศไปแล้ว 
 2550 - 2551 พิธีกรรายการ “ตู้ซ่อนเงิน” ออกอากาศทุกวันเสาร์ เวลา 22:00 ทาง ททบ.5
 2552 - พิธีกรรายการ “เก่งยกห้อง” ออกอากาศทุกวันอาทิตย์ เวลา 16:00 - 17:00 น. ทาง โมเดิร์นไนน์ทีวี
 2554 - พิธีกรรายการ “ 5 มหานิยม ” ออกอากาศทุกวันพุธ 23:40 - 00:20 น. และ วันเสาร์ 22:30 - 23:15 น. ทาง ททบ.5
 พิธีกรรายการ “รักเอย” ออกอากาศทุกวันอาทิตย์ เวลา 16:00 - 17:00 น. ทาง ไทยรัฐทีวี
 4 มกราคม 2556 - 24 มิถุนายน 2560 พิธีกรรายการ “Step Right Up ใครเก่ง ใครได้” ออกอากาศทุกวันเสาร์ เวลา 20:30 - 21:20 น. และ วันศุกร์ เวลา 20.30 - 21.20 น. ทาง โมเดิร์นไนน์ทีวี ทาง ช่อง 9 เอ็มคอตเอชดี
 9 มิถุนายน 2561 - 1 กันยายน 2561 พิธีกรรายการ "The Producer นักปั้นมือทอง" ออกอากาศทุกวันเสาร์ เวลา 18:20 - 19:50 น. ทาง สถานีโทรทัศน์สีกองทัพบกช่อง 7 และ ช่อง 7 เอชดี
 2 มีนาคม 2561 - 1 มีนาคม 2562 พิธีกรรายการ "ตกสิบ ติดสปีด" ออกอากาศทุกวันศุกร์ เวลา 18:00 น. - 18:30 น. ทาง สถานีโทรทัศน์สีกองทัพบกช่อง 7 และ ช่อง 7 เอชดี
 9 ตุลาคม 2559 - 28 เมษายน 2562 พิธีกรรายการ “ร้องแลกแจกเงิน” ออกอากาศทุกวันอาทิตย์ เวลา 13:15 - 14:15 น. ทาง สถานีโทรทัศน์สีกองทัพบกช่อง 7 เอชดี
 2 สิงหาคม 2557 - 25 กุมภาพันธ์ 2561, 4 สิงหาคม 2562 - 29 มีนาคม 2563 - พิธีกรรายการ “เกมแจกเงิน The Money Drop Thailand” ออกอากาศทุกวันอาทิตย์ เวลา 17:20 - 18:20 น. ทาง ช่อง 7 เอชดี
1 ตุลาคม 2558 - 18 พฤศจิกายน 2562 พิธีกรรายการ “ตกสิบหยิบล้าน Still Standing Thailand” ปัจจุบันออกอากาศทุกวันจันทร์ - พฤหัสบดี เวลา 18:45 - 19:15 น. ทาง อมรินทร์ทีวี ต่อมาพิธีกรคือ พิษณุ นิ่มสกุล และ ศกุนตลา เทียนไพโรจน์
4 เมษายน 2564 พิธีกรรายการ “Shopee 4.4 Mega Game Show ฟังร้องได้ล้าน” ออกอากาศวันอาทิตย์ เวลา 12:00-13:00 น. ทางช่อง 7HD / Shopee Live ร่วมกับ เป็กกี้ ศรีธัญญา, ลำไย ไหทองคำ, ภัทรเดช สงวนความดี, ธนนท์ จำเริญ, กันติชา ชุมมะ และ เฉลิมพล ทิฆัมพรธีรวงศ์
5 พฤษภาคม 2564 พิธีกรรายการ “Shopee 5.5 Mega Game Show ฟังร้องได้ล้าน” ออกอากาศวันพุธ เวลา 18:00-18:45 น. ทางช่อง 7 / Workpoint TV / Shopee Live ร่วมกับ ศกุนตลา เทียนไพโรจน์, เป็กกี้ ศรีธัญญา, นงผณี มหาดไทย, เฉลิมพล ทิฆัมพรธีรวงศ์ และ สุรเดช พินิวัตร์
7 กรกฎาคม 2564 พิธีกรรายการ “Shopee 7.7 Mega Game Show ฟังร้องได้ล้าน” ออกอากาศวันพุธ เวลา 18:00-18:45 น. ทางช่อง 7 / Workpoint TV / Shopee Live ร่วมกับ ศกุนตลา เทียนไพโรจน์, ศุภพงษ์ อุดมแก้วกาญจนา, เป็กกี้ ศรีธัญญา, แจ๊ส ชวนชื่น, นิภาพร บุญยะเลี้ยง, วราวุธ โพธิ์ยิ้ม และ รัศมีแข ฟ้าเกื้อล้น 
 5 กรกฎาคม 2564 - 27 เมษายน 2565 , 5 - 27 กรกฎาคม 2565 พิธีกรรายการ ร้องต้องรอด ออกอากาศวันจันทร์ - วันพุธ เวลา 22:30 - 23:15 น. ทางช่อง 7HD
 2 ตุลาคม 2562 - 29 เมษายน 2565 , 7 - 29 กรฎาคม 2565 พิธีกรรายการ Guess My Age รู้หน้า ไม่รู้วัย ออกอากาศทุกวันพฤหัสบดี - วันศุกร์ เวลา 22:30 - 23:15 น. ทางช่อง 7HD 
 9 มีนาคม 2562 - 20 กรกฎาคม 2562 และ 5 กุมภาพันธ์ - 30 เมษายน 2565 , 10 - 31 กรกฎาคม 2565 พิธีกรรายการ ลูกทุ่งไอดอล ออกอากาศทุกวันอาทิตย์ เวลา 12:30 - 14:00 น. ทางช่อง 7HD

 4 กันยายน 2565 - 29 มกราคม 2566 พิธีกรรายการ “Sing or Sync นักร้องเสียงจริง” ออกอากาศทุกวันอาทิตย์ เวลา 18:20 - 19:50 น. ทางช่อง 3 เอชดี

ประวัติการทำงาน 
 2541-2542 - นักวิเคราะห์การเงิน, แผนกการเงิน, บริษัท ฟอร์ด โอเปอเรชั่นส์ (ประเทศไทย) จำกัด
 2542-2547 - วาณิชธนากร, Investment Banking Division เมอร์ริล ลินช์ ภัทร (Merrill Lynch Phatra Securities)
 2547 - ผู้จัดการฝ่ายตราสารหนี้, Debt Trading Division เมอร์ริล ลินช์ ภัทร (Merrill Lynch Phatra Securities)

รางวัล 
 เข้าชิง รางวัล พิธีกรแห่งปี จากงาน ไนน์เอ็นเตอร์เทน อวอร์ด 2015
 เข้าชิง รางวัล Best Entertainment Presenter จากงาน 25th Asian Television Awards 2020
 เข้าชิงรางวัล Best Entertainment Presenter จากงาน Asian Academy Creative Awards 2020

แหล่งข้อมูลอื่น 
 A-Varavuth Jentanakul เฟสบุ๊คส่วนตัว
 
 

พิธีกรชาวไทย
บุคคลจากโรงเรียนอัสสัมชัญ
บุคคลจากโรงเรียนเตรียมอุดมศึกษา
บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
บุคคลจากมหาวิทยาลัยนอร์ทเวสเทิร์น
เซ้นส์ เอนเตอร์เทนเมนท์
นักธุรกิจชาวไทย